Riot Act
„Riot Act“ yra septintasis amerikiečių alternatyvaus roko grupės „Pearl Jam“ albumas, išleistas 2002 m. lapkričio 12 d. Muzika, skambanti šiame albume, vėl šiek tiek nutolo nuo grupei įprasto garso, įpaišant folk roko, art roko ir eksperimentinio roko elementų. Dainos rimtesnės, įkvėptos 2001 m. rugsėjo 11 teroristinių išpuolių ir devynių grupės gerbėjų mirties 2000 m. vykusiame „Roskilde“ festivalyje. Albumas buvo paskutinis grupės albumas, išleistas Epic leidykloje. Jis susilaukė teigiamų kritikų įvertinimų ir JAV tapo auksiniu.